###### П Р О Е К Т

###### Д О Г О В О Р

………………………………….

Днес, …............................. 2020 г., в гр. София между:

**УМБАЛ “СВЕТА ЕКАТЕРИНА” ЕАД**, със седалище и адрес на управление: гр. София 1431, Столична община – район Триадица, бул. “Пенчо Славейков” № 52 А, вписано в Търговския регистър на Агенцията по вписванията, ЕИК: 831605845, представлявано от проф. д-р Генчо Кръстев Начев, д.м.н. – изпълнителен директор, тел. 02/ 9154 444, факс 02/ 9159 445, e-mail: szlatkova@uhsek.com, наричано по-долу за краткост **“ВЪЗЛОЖИТЕЛ”**

и

**„…………………..“ ……..,** със седалище и адрес на управление: гр. ………,

………….. № ……….., ЕИК ……………….., представлявано от **………………………… – …...........,** наричанo за краткост ИЗПЪЛНИТЕЛ, от друга страна,

на основание чл. 112, ал. 1 от Закона за обществените поръчки (ЗОП), във връзка с чл. 69 от ППЗОП и Решение № …../ ……….. 2020 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка – открита процедура с предмет: **„ДОСТАВКА НА НЕТНА ЕЛЕКТРИЧЕСКА ЕНЕРГИЯ И ИЗБОР НА КООРДИНАТОР НА БАЛАНСИРАЩА ГРУПА ЗА НУЖДИТЕ НА УМБАЛ СВЕТА ЕКАТЕРИНА ЕАД, гр. СОФИЯ”,**

се сключи настоящият договор.

**І. ПРЕДМЕТ НА ДОГОВОРА**

**Чл. 1.** (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на необходимите за нуждите на ВЪЗЛОЖИТЕЛЯ количества нетна активна електрическа енергия и съответните свързани с това услуги, по цена, в размера и при условията, уговорени по-долу в настоящия Договор и съгласно приложенията към него.

(2) Изпълнението на поръчката включва всички дейности, свързани с участие на ВЪЗЛОЖИТЕЛЯ в либерализирания пазар на електрическа енергия, като включване на обекта/ите му в стандартна балансираща група с координатор Изпълнителя, прогнозиране на потреблението, изготвяне и подаване на почасови дневни графици, поемане на отговорността за балансиране и други съгласно действащото законодателство.

(3) Прогнозните количества се известяват на ЕСО под формата на дневни графици за доставка, в които са отразени почасовите количества, които ИЗПЪЛНИТЕЛЯТ планира да доставя и продава на ВЪЗЛОЖИТЕЛЯ по силата и при условията на настоящия Договор.

(4) По отношение на планирането и договарянето на конкретни количества нетна активна електрическа енергия се прилагат ПТЕЕ. Съответните действия по планирането договарянето се извършват от ИЗПЪЛНИТЕЛЯ, в качеството му на координатор на стандартната балансираща група.

(5) С подписването на този Договор ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата – непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на ИЗПЪЛНИТЕЛЯ.

(6) Настоящият договор по своята същност представлява договор за комбинирани услуги по смисъла на чл. 11, т. 10 и чл. 20, ал. 1 от ПТЕЕ и урежда и отношенията във връзка със заплащането от страна на ВЪЗЛОЖИТЕЛЯ на мрежовите услуги, предоставени от мрежовия оператор, с който ИЗПЪЛНИТЕЛЯТ има сключен рамков договор, съгласно чл.23 от ПТЕЕ.

(7) Всички отношения между мрежовия оператор и ВЪЗЛОЖИТЕЛЯ, в качеството му на ползвател на електроразпределителната и/или електропреносната мрежа, извън предмета на настоящия договор, се уреждат в договорите за: достъп до електропреносната мрежа, пренос през електропреносната мрежа и/ или достъп и пренос през електроразпределителната мрежа и/ или Общите условия за достъп и пренос на електрическа енергия през електроразпределителната мрежа на съответния мрежови оператор

Чл. 2. (1) При изпълнение на поръчката ВЪЗЛОЖИТЕЛЯТ може да включи нови обекти в обхвата на предмета на договора, за които следва да се приложат условията по настоящия договор.

(2) Включване на нов обект се извършва чрез писмено уведомяване от страна на Възложителя за необходимостта от присъединяване на нов/и обект/и към балансиращата група.

(3) Консумираната електрическа енергия се заплаща по цената, определена в чл. 4 от договора.

**II. СРОК И МЯСТО НА ИЗПЪЛНЕНИЕ НА ДОГОВОРА. ВЛИЗАНЕ В СИЛА**

Чл. 3. (1) Настоящият договор влиза в сила от датата на подписване и е със срок на действие **12** *(дванадесет)* месеца, считано от датата на потвърждаване регистрация на първия график.

(2) Място на изпълнение на доставката – гр. София, сградата на УМБАЛ СВЕТА ЕКАТЕРИНА ЕАД, както и за допълнително присъединените такива, съобразно потребностите на Възложителя /в приложимите случаи/.

**III. ЦЕНА**

Чл. 4. (1) Цената за доставка на 1 (един) MWh нетна активна електрическа енергия е : …………. (…………………………..) лева, без ДДС.

Цената за един MWh нетна активна електрическа енергия е крайна и включва: доставената нетна активна електрическа енергия и други разходи, свързани с доставката на електрическата енергия, разходите за балансиране, разходи за прогнозиране на потреблението, разходи по изготвяне и администриране на прогнозни графици (на дневните почасови товарови графици, както и разходите по администриране на услугите по достъп и пренос през електроразпределителните мрежи), такса за участие в балансиращата група и всички други разходи, свързани с изпълнението на предмета на поръчката, без в балансиращата група допълнително да се начисляват суми за небалансите - излишък и недостиг.

ВЪЗЛОЖИТЕЛЯТ заплаща на ИЗПЪЛНИТЕЛЯ цената по ал.1 по количеството доставена нетна електрическа енергия до обекта/ите, посочен/и в договора.

В цената не са включени цените на данъци, акцизи, такса „задължение към обществото“, мрежови услуги за достъп и пренос и други нормативно регламентирани.

(2) Към цената по ал. 1 допълнително се начисляват: регулаторно определените цени за достъп до електропреносната мрежа; цената за пренос на електрическа енергия през електропреносната мрежа; достъп и пренос на електрическа енергия през електроразпределителната мрежа; „задължения към обществото”; други допълнителни надбавки към цената на ел.енергия, утвърдени от КЕВР; дължимите преки и косвени данъци, акциз, ДДС.

(3) ВЪЗЛОЖИТЕЛЯТ не заплаща на ИЗПЪЛНИТЕЛЯ такса за участие в балансиращата група, извън цената по ал. 1. В случаите на небаланси на електрическа енергия същите са за сметка на ИЗПЪЛНИТЕЛЯ. На ВЪЗЛОЖИТЕЛЯ не се начисляват допълнително суми за излишък и недостиг.

(4) ВЪЗЛОЖИТЕЛЯТ не заплаща извън цената по ал. 1 такси за изготвянето и администрирането на прогнозни графици по чл. 7, т. 7 от договора.

(5) По време на действие на договора, оферираната в Ценовото предложение на ИЗПЪЛНИТЕЛЯ цена на нетна активна електрическа енергия не се променя, освен в случаите, когато е в полза на ВЪЗЛОЖИТЕЛЯ.

(6) Прогнозната стойност на договора е в размер на 18**0000** *(сто и осемдесет хиляди)* **лева без ДДС**.

В прогнозната стойност са включени всички плащания за доставка на нетна електрическа енергия за обекта/ите, включен/и в поръчката, акциз по чл. 20, ал. 2, т. 17 от Закона за акцизите и данъчните складове (ЗАДС), определената с решения на КЕВР (ДЕКВР) такса (цена) „задължение към обществото“, регулаторно определените цени за пренос и достъп през/до електроразпределителните мрежи.

Реалната стойност на договора може да бъде различна от посочената прогнозна и ще бъде определена според реалното потребление на Възложителя за срока на договора.

**IV. УСЛОВИЯ И НАЧИН НА ПЛАЩАНЕ**

Чл. 5. (1) ВЪЗЛОЖИТЕЛЯТ заплаща веднъж месечно потребеното количество нетна активнаелектрическа енергия, отчетена от измервателните уреди на съответните измервателни точки, по определената в договора единична цена за един MWh.

(2) ИЗПЪЛНИТЕЛЯТ ежемесечно издава отделни единни фактури за всеки един обект/ клиентски номер на възложителя, включен в приложението към Техническите спецификации /както и за допълнително присъединените такива – в приложимите случаи/, включващи:

- консумираната активна електрическа енергия за определения месец, отчетена по измервателния уред на съответната измервателна точка, по определената в договора единична цена за един MWh,

- акциз по чл. 20 ал. 2 т. 17 от ЗАДС

- определената с решения на КЕВР такса (цена) „задължения към обществото",

- всички мрежови услуги с подробна разбивка съгласно чл. 20, ал. 1 от ПТЕЕ.

*При фактуриране цена за „задължения към обществото” определена от КЕВР, акциз и ДДС , цена за достъп и пренос се фактурират на отделни редове.*

(3) фактурите се изпращат с електронно съобщение за издадени електронни фактури от ИЗПЪЛНИТЕЛЯ на посочен/и от ВЪЗЛОЖИТЕЛЯ електронни адреси.

(4) Стойността на издадените фактури, се заплаща в срок до 30 дни след получаването им чрез превод на дължимите суми по посочена от ИЗПЪЛНИТЕЛЯбанкова сметка ………………………..

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. ИЗПЪЛНИТЕЛЯТ има право

1. При точно изпълнение на договора да получи уговореното възнаграждение за доставеното количество електрическа енергия при условията, размера и в сроковете, посочени в настоящия договор.

2. Да иска от ВЪЗЛОЖИТЕЛЯ необходимото съдействие при осъществяване на дейностите по договора, включително и предоставянето на информация и съответните документи от страна на ВЪЗЛОЖИТЕЛЯ.

Чл.7. ИЗПЪЛНИТЕЛЯТ е длъжен:

1. Да извършва доставка на електрическа енергия с необходимото качество съобразно своите задължения, произтичащи от нормативната уредба, в местата на изпълнение по чл. 3 и да извършва задълженията на координатор на балансираща група.

2. Да спазва разпоредбите на Закона за енергетика (ЗЕ) и наредбите към него, както и всички изисквания на Правилата за търговия с електрическа енергия (ПТЕЕ).

3. Да извършва всички необходими действия, съгласно действащите към момента на изпълнението им ПТЕЕ, така че да осигури изпълнението на настоящия договор.

4. Да включи ВЪЗЛОЖИТЕЛЯ в пазара на балансираща енергия, като участник в стандартна балансираща група с координатор ИЗПЪЛНИТЕЛЯ, без ВЪЗЛОЖИТЕЛЯТ да заплаща такса за участие.

5. Да спазва разпоредбите и правилата, заложени в Закон за енергетиката (ЗЕ) и наредбите към него, както и на Правилата за търговия с електрическа енергия (ПТЕЕ) и разпорежданията на Оператор на електропреносна мрежа (OEM), така че да не бъде отстранен от пазара на балансираща енергия.

6. Да уведомява ВЪЗЛОЖИТЕЛЯ незабавно или в най-краткия обективно възможен срок при невъзможност или забавяне на изпълнението на задълженията му по договора; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчни фактури и др.

7. Да осигурява, в качеството на координатор на балансираща група, прогнозиране на потреблението на обекта/ите на ВЪЗЛОЖИТЕЛЯ и да извършва планиране и договаряне на конкретни количества нетна електрическа енергия, съгласно ПТЕЕ, включително да:

а) Изготвя почасови дневни графици за доставка на електрическа енергия за обекта/ите на ВЪЗЛОЖИТЕЛЯ.

б) Изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ.

в) Потвърждава от името на ВЪЗЛОЖИТЕЛЯ графиците за доставка в системата за администриране на пазара на оператора на електроенергийната система.

г) Да поеме отговорността по балансиране, като урежда отклоненията от заявените количества електрическа енергия в дневните графици за доставка и тяхното заплащане, като всички разходи/приходи по балансирането на обекта/ите на ВЪЗЛОЖИТЕЛЯ, са за сметка на ИЗПЪЛНИТЕЛЯ, без в балансиращата група допълнително да се начисляват суми за излишък и недостиг.

8. Да администрира плащането на ВЪЗЛОЖИТЕЛЯ за достъп и пренос до електроразпределителната мрежа и да има сключен договор с електропреносното и разпределително дружество, съгласно чл. 23 от ПТЕЕ.

9. Да разполага с техническо оборудване, вкл. и изградена платформа или еквивалентна такава система с „online“ достъп за потребителите, която да позволява да се следи потреблението и количествата консумирана електрическа енергия на обекте/ите на потребителя/ите, да има възможност за извеждане на справки, графики и отчети за това, да поддържа архив с издаваните фактури и консумираната електрическа енергия на потребителите;

10. Да предоставя в срок до 5 работни дни на ВЪЗЛОЖИТЕЛЯ поисканите от него информация, данни или документи, свързани с изпълнението на договора /консумирана енергия на обекта/ите, справки, графики и отчети за това и др./.

11. При невъзможност на изпълнение на задълженията по договора от страна на ИЗПЪЛНИТЕЛЯ, довели до предсрочното му прекратяване, когато ВЪЗЛОЖИТЕЛЯТ премине към доставка на електрическа енергия от Доставчик от последна инстанция (ДПИ) на основание чл. 15, ал. 4 от ПТЕЕ, ИЗПЪЛНИТЕЛЯТ заплаща разликата между стойността на договорената електрическа енергия и стойността на доставената електрическа енергия от ДПИ до избиране на друг доставчик, но не по-късно от оставащия срок до края на настоящия договор.

12. След писмено уведомяване от страна на Възложителя за необходимостта от присъединяване на нов/и обект/и към балансиращата група /или изключване на съществуващ такъв/, изпълнителят е длъжен да актуализира списъка с обекти /чрез добавяне или изключване/. За допълнително включените обекти се прилагат условията на Договора.

13. Да сключи договор/договори за подизпълнение с посочените в офертата му подизпълнители в срок до 3 дни от сключване на настоящия договор и да предостави екземпляр на ВЪЗЛОЖИТЕЛЯ в 3-дневен срок. *(ако е приложимо)*;

13.1. ИЗПЪЛНИТЕЛЯТ отговаря за изпълнението от своите подизпълнители (в случай, че ползва такива) като за свое.

**VI.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. ВЪЗЛОЖИТЕЛЯТ има право:

1. Да изисква и получава информация, данни или документи, свързани с изпълнението на договора, без това да пречи на оперативната самостоятелност на ИЗПЪЛНИТЕЛЯ.

2. Да осъществява текущ контрол по изпълнението на договора, без това да пречи на ИЗПЪЛНИТЕЛЯ да изпълнява договорните си задължения.

3. Да иска от изпълнителя след писмено уведомяване да актуализира списъка с обекти /чрез добавяне или изключване/.

Чл. 9. ВЪЗЛОЖИТЕЛЯТ е длъжен:

1. Да заплаща на ИЗПЪЛНИТЕЛЯ доставеното количество електрическа енергия при условията и в сроковете, посочени в настоящия договор, включително и разходите за достъп и пренос, както и нормативно установените данъци, акцизи и такси.

2. Да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия договор.

3. Да уведомява ИЗПЪЛНИТЕЛЯ в най-краткия обективно възможен срок при невъзможност или забавяне на изпълнението на задълженията му по този договор; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчни фактури и др.

4. Да спазва разпоредбите и правилата, заложени в ЗЕ и наредбите към него, както и ПТЕЕ.

5. Да уведомява ИЗПЪЛНИТЕЛЯ своевременно за необходимостта от присъединяване на нови обекти към балансиращата група като допълни списъка с обекти.

6.При сключване на договора да предостави на Изпълнителя Списък на разпоредителите, присъединени към договора, както и данни за издаване на фактури за всеки един от тях; електронните пощи, на които се изпращат електронни фактури. *Списъкът има отворен характер и Възложителят си запазва правото да прави промени в обхвата му, като своевременно уведомява ИЗПЪЛНИТЕЛЯ за това.*

**VII.ПОДИЗПЪЛНИТЕЛИ**

Чл.10. **(1)** Към момента на сключване на настоящия договор ИЗПЪЛНИТЕЛЯТ

*предвижда/ не предвижда* използването на подизпълнители при изпълнение на дейностите предмет на възлагане.

Подизпълнители: …. *(алинеята се допълва само в случай, че към момента на сключване на договора се предвижда използването на подизпълнители, като се посочват идентификационни данни и обхват на дейностите, които ще извършва всеки подизпълнител)*

(2)Замяна или включване на подизпълнител по време на изпълнение на договора се допуска по изключение, когато възникне необходимост и при спазване условията по чл. 66, ал. 14 – 15 от ЗОП. При тези случаи документите по чл. 66, ал. 15 от ЗОП стават неразделна част от договора.

(3)Изпълнителят отговаря за действията или бездействията на трети лица – подизпълнители, в случай, че ползва такива, като за свои действия.

**VIII. ГАРАНЦИЯ ЗА ИЗПЪЛНЕНИЕ НА ДОГОВОРА**

Чл. 11. (1) При подписване на договора ИЗПЪЛНИТЕЛЯТ представя гаранция за изпълнение на договора в размер на 5 % от стойността по чл. 4, ал. 6 без ДДС.

(2) Гаранцията за изпълнение се представя в една от следните форми:

- парична сума, която се внася по следната банкова сметка на ВЪЗЛОЖИТЕЛЯ:

**„Интернешънъл Асет Банк АД,**

**IBAN: BG45IABG81231000185400;**

**BIC: IABGBGSF**

- банкова гаранция в полза на ВЪЗЛОЖИТЕЛЯ със срок на валидност най-малко 60 (шестдесет) дни след изтичане срока на договора . Банковата гаранция трябва да е неотменяема, безусловна и изискуема при първо поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задълженията си и/или ги е изпълнил неточно; Банката е длъжна да преведе претендирана сума на Възложителя, независимо дали Изпълнителят е направил възражения за това.

- Застраховка за обезпечаване изпълнението чрез покритие на отговорността на изпълнителя със срок на валидност минимум 60 (шестдесет) дни след изтичане на срока на договора или от датата на последното плащане по договора и Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя. ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ в която ВЪЗЛОЖИТЕЛЯТ е посочен като трето ползващо се лице (бенефициент).

Чл. 12. Банковата гаранция става изискуема, ВЪЗЛОЖИТЕЛЯТ задържа внесената парична сума, или предявява претенции към застрахователя, когато ИЗПЪЛНИТЕЛЯТ не е изпълнил задълженията си и/или ги е изпълнил неточно. ВЪЗЛОЖИТЕЛЯТ има право да усвои такава част от гаранцията, независимо от формата й, която покрива отговорността на ИЗПЪЛНИТЕЛЯ от неизпълнението или неточното изпълнение. От гаранцията могат да се усвоят суми за неустойки и обезщетения.

Чл. 13. (1) Възложителят освобождава гаранцията за изпълнение в срок от 60 (шестдесет) дни след изтичане срока на договора или от последното плащане по него при липса на претенции към изпълнението. При освобождаване на гаранцията за изпълнение на ИЗПЪЛНИТЕЛЯ не се дължат лихви.

(2) Освобождаването на Гаранцията за изпълнение се извършва, както следва:

1. когато е във формата на парична сума - чрез превеждане на сумата по банковата сметка на ИЗПЪЛНИТЕЛЯ, посочена от него;

2. когато е във формата на банкова гаранция - чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка - чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**IX.ПРЕХВЪРЛЯНЕ НА СОБСТВЕНОСТТА И РИСКА**

Чл. 14. Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка - имотите посочени в Техническата спецификация - Приложение № 1, неразделна част от настоящия договор, както и за допълнително присъединените такива, съобразно потребностите на Възложителя /в приложимите случаи/.

Чл. 15. ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в местата на доставка - имотите посочени в Техническата спецификация, неразделна част от настоящия договор, както и за допълнително присъединените такива, съобразно потребностите на Възложителя /в приложимите случаи/.

**X. ИЗМЕРВАНЕ, ОТЧИТАНЕ И ДОКУМЕНТИРАНЕ НА ДОСТАВЕНАТА**

**ЕЛЕКТРИЧЕСКА ЕНЕРГИЯ**

Чл. 16. (1) Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и Правила за измерване на количеството електрическа енергия (ПИКЕЕ) и действащите правила за измерване на количеството електрическа енергия.

(2) Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност и не са за сметка на ВЪЗЛОЖИТЕЛЯ.

Чл. 17. Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.

Чл. 18. Количествата електрическа енергия, продадени и закупени по този договор, се определят съгласно данните, предоставени от собствениците на средства за търговско измерване.

Чл. 19. При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

**XI. ОТГОВОРНОСТ ПРИ НЕИЗПЪЛНЕНИЕ**

Чл. 20. (1) При неизпълнение на задълженията по този договор всяка от страните дължи обезщетение за причинените вреди, при условията на действащото законодателство на Република България и неустойки по този договор.

(2) При виновно неизпълнение в срок и/или при неполагане грижата на добър търговец от страна на ИЗПЪЛНИТЕЛЯ на задължение съгласно договора, същият дължи на ВЪЗЛОЖИТЕЛЯ неустойка в размер на 0,1 % на ден от стойността на договора, но не повече от 5% от нея.

Санкцията за забава не освобождава ИЗПЪЛНИТЕЛЯ от неговото задължение да завърши изпълнението на поръчката, както и от другите му задължения и отговорности по настоящия договор.

(3) ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка и определя срок, в който съответната сума да бъде внесена по сметка на ВЪЗЛОЖИТЕЛЯ.

1. В случай, че ИЗПЪЛНИТЕЛЯТ, в определения от ВЪЗЛОЖИТЕЛЯ срок, не заплати стойността на начислената неустойка, ВЪЗЛОЖИТЕЛЯТ има право да прихване стойността на неустойката от сумата за плащане или от гаранцията за изпълнение.

2. В случаите, когато гаранцията за изпълнение не покрива размера на неустойките, ВЪЗЛОЖИТЕЛЯТ ще намали сумата за плащане, дължима на ИЗПЪЛНИТЕЛЯ, със стойността на разликата.

Чл. 21. При настъпване на вреди за ВЪЗЛОЖИТЕЛЯ по-големи от договорените неустойки, той има право да претендира обезщетение за тях пред компетентния български съд.

Чл. 22. При виновно неизпълнение на договорните задължения от страна на ИЗПЪЛНИТЕЛЯ и последващо от това разваляне на договора ВЪЗЛОЖИТЕЛЯТ има право да усвои гаранцията за изпълнение на договора в пълен размер.

Чл. 23. Ако ВЪЗЛОЖИТЕЛЯТ не изпълни задължението си да извърши плащанията в договорените срокове, той дължи обезщетение на ИЗПЪЛНИТЕЛЯ в размер на законната лихва върху просроченото плащане за периода на забава.

**XII. ПРЕКРАТЯВАНЕ НА ДОГОВОРА**

Чл. 24. (1) Договорът може да бъде прекратен в следните случаи:

1. С изтичане на срока на договора.

2. По взаимно съгласие между страните, изразено писмено. В този случай се подписва двустранен протокол за уреждане на финансовите им отношения до момента на прекратяването.

3. В случай, че ИЗПЪЛНИТЕЛЯТ изпадне в правна или фактическа невъзможност да е страна по този договор.

(2) Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати, ВЪЗЛОЖИТЕЛЯТ прекратява договора с едномесечно писмено предизвестие.

Чл. 25 ВЪЗЛОЖИТЕЛЯТ може да прекрати договора едностранно с едноседмично писмено предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора дотолкова, че изпълнението на задължението стане безполезно за ВЪЗЛОЖИТЕЛЯ;

2. не изпълни точно някое от задълженията си по договора;

3. Изпълнителят не отстрани в срок, определен от Възложителя, констатирани недостатъци и/или неизпълнение на задължения по договора

4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му без да са изпълнени условията по чл. 66, ал. 14 - 15 и ал. 2 от ЗОП;

5. бъде обявен в несъстоятелност или когато е в производство по несъстоятелност или ликвидация.

6. В рамките на едномесечен период бъде прекъсната или нарушена доставката на ел енергия повече от 3 (три) пъти, всеки от които за повече от 6 (шест) часа поради действие и/или бездействие на ИЗПЪЛНИТЕЛЯ.

Чл.26. Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора.

Чл. 27. Извън горните случаи всяка от страните може да развали договора при виновно неизпълнение на задълженията по договора от насрещната страна.

Чл. 28. ВЪЗЛОЖИТЕЛЯТ прекратява договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие - по реда на клаузата за разрешаване на спорове по този договор.

**XIII. СЪОБЩЕНИЯ**

Чл. 29. Страните по настоящия договор следва да отправят всички съобщения и уведомления помежду си само в писмена форма.

Чл. 30. (1) Адресите на страните и лицата за контакт по договора са:

За ИЗПЪЛНИТЕЛЯ:

Адрес за кореспонденция: ………………………………………….

Лице/а, отговорно/и за изпълнение на договора и за контакт с Възложителя: …………………………………………………………………………………………………

Тел.: …………………; Факс: ……………………; e-mail: …………………

За ВЪЗЛОЖИТЕЛЯ:

Адрес за кореспонденция: ………………………………………………..

Лице/а, отговорно/и за изпълнение на договора и за контакт с Изпълнителя: ………………………………………………………………………………………………….

Тел.: …………………; Факс: ……………………; e-mail: …………………

(2) При промяна на адресите или лицата за контакти, страната уведомява другата в срок от 3 (три) работни дни. При неизпълнение на това задължение съобщенията ще се считат връчени и когато са изпратени на стария адрес.

(3) За дата на съобщението се счита:

- датата на предаване - при ръчно предаване;

- датата, отбелязана на обратната разписка - при изпращане по пощата;

- датата на приемане - при изпращане по факс.

- датата на получаване - при изпращане по електронна поща.

**XIV. ДРУГИ УСЛОВИЯ**

Чл. 31. Всички данни, сведения и факти, свързани със сключването и изпълнението на договора ще се третират от страните като конфиденциална информация, с изключение на тази, която съгласно законодателството подлежи на регистриране, публикуване или предоставяне.

Чл. 32. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

Чл.33.Настоящият договор не може да бъде изменян, освен в случаите по чл. 116 от ЗОП.

Чл. 34. За неуредените с този договор въпроси се прилага действащото законодателство на Република България.

Чл. 35. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване, чрез преговори, а в случай на несъгласие - спорът се отнася за решаване пред компетентния български съд.

Чл. 36. Неразделна част от настоящия договор са неговите приложения:

Приложение №1 – Техническа спецификация

Приложение №2 – Ценово предложение на Изпълнителя.

Приложение №3 – Предложение за изпълнение на Изпълнителя.

Договорът се състави в два еднообразни екземпляра – един за УМБАЛ СВЕТА ЕКАТЕРИНА ЕАД и един за Изпълнителя.

**ВЪЗЛОЖИТЕЛ: ИЗПЪЛНИТЕЛ**:

**…………………………………………**